病減逢春期白二十二辛大不至十韻
作者：元稹
朝代：唐

paragraphs: 病與窮陰退，春從血氣生。
寒膚漸舒展，陽脈乍虛盈。
就日臨堦坐，扶牀履地行。
問人知面瘦，祝鳥願身輕。
風暖牽詩興，時新變賣聲。
飢饞看藥忌，閑悶點書名。
舊雪依深竹，微和動早萌。
推遷悲往事，疎數辨交情。
琴待嵇中散，杯思阮步兵。
世間除却病，何者不營營。